CHASE ดาวรุ่งดวงใหม่
24 กุมภาพันธ์ 2566

CHASE ดาวรุ่งดวงใหม่
บริษัทติดตามหนี้สินที่มีประสบการณ์พร้อมประวัติการดำเนินงานที่ดี CHASE เป็นผู้เชียวชาญในการติดหนี้เสียด้วยประสบการณ์ในอุตสาหกรรมนี้กว่า 20 ปี โดยเฉพาะในการบริหารหนี้สินที่ไม่มีหลักประกัน CHASE มีปัจจัยพื้นฐานที่แข็งแกร่งในการบริหารหนี้เสียจากจำนวนพนักงานที่มากกว่า 300 คน และพนักงานฝ่ายกฎหมายกว่า 100 คน บริษัทฯ มีประวัติการดำเนินงานที่ดีมามากกว่า 10 ปี ด้วยการจัดเก็บเงินสดที่ดีกว่าเมื่อเทียบกับเงินลงทุนโดยเปรียบเทียบกับคู่แข่ง
สามารถบริการงานเก็บหนี้สินที่มีความซับซ้อนได้มากกว่าคู่แข่ง CHASE มีความสามารถในการเก็บเงินที่โดดเด่นเมื่อเทียบกับคู่แข่งเพราะสามารถเรียกเก็บค่าคอมมิชชั่นในการเก็บหนี้สินได้สูงกว่าของคู่แข่งที่อยู่ที่ประมาณ 22% เทียบกับของคู่แข่งที่ 5-10% จากความสามารถในการบริหารประเภทของการเก็บหนี้สินที่มีความซับซ้อนมากกว่ารวมทั้งคดีความทางกฎหมายให้กับสถาบันการเงิน
CHASE รายงานอัตราเติบโตเฉลี่ยต่อปี (CAGR) ของมูลค่าหนี้สินคงค้างที่ได้รับจากสถาบันการเงินระกับ 9.5% ระหว่างปี 2562-64 เรามูลค่าหนี้ที่ได้รับจากสถาบันการเงินจะกลับมาเพิ่มขึ้นปีละ 10% ตั้งแต่ปี 2566 เป็นต้นไปเนื่องจากสถาบันการเงินจะมีงานเรียกเก็บหนี้สินมากขึ้นและส่งงานให้ผู้ให้บริการติดตามหนี้สินที่ไว้ใจได้ เช่น CHASE ในปีนี้ หลังสิ้นสุดโปรแกรมปรับโครงสร้างหนี้ของ ธปท.
2 ปัจจัยบวกในภาพใหญ่ในปี 2566 เราเชื่อว่าแผนการลงทุน ใน NPL ที่ 2.55 พันลบ. ในปี 2565-67 เป็นช่วงเวลาที่เหมาะสมหนุนจาก 2 ปัจจัยบวกจากสภาวะเศรษฐกิจมหภาค
ประการแรก เราคาดว่าวัฎจักร NPL จะเริ่มต้นในปี 2566 เห็นได้จากการก่อตัวของ NPL ใหม่ที่เพิ่มขึ้นหลังมาตรการเยียวยาสินเชื่อสิ้นสุดลงในปี 2564 และธนาคารพาณิชย์ขนาดใหญ่บางแห่งน่าจะเริ่มขาย NPL มากขึ้นในช่วงครึ่งหลังปี 2565 ซึ่งคาดจะต่อเนื่องในปีนี้
ประการที่สอง เราคาดว่า GDP จะเติบโตขึ้นเป็น 3.7% ในปี 2566 อิงจากคาดการณ์ของศูนย์วิจัยกสิกรไทย (K Research) และการบริโภคในประเทศทีดีขึ้นซึ่งคาดจะช่วยส่งเสริมการเก็บเงินสดและการกลับมาลงทุนในพอร์ต NPL
เราคาดว่า CHASE จะรายงาน CAGR ของกำไรสุทธิที่ 30% ระหว่างปี 2566-68 หนุนจาก
1.รายได้ที่มากขึ้นจากทั้งการให้บริการจัดเก็บหนี้สินและรายได้ดอกเบี้ยจากพอร์ต NPL
2.ความสามารถในการทำกำไรที่ดีขึ้นจากความประหยัดต่อขนาดที่ดีขึ้น
3.ผลขาดทุนด้านเครดิตที่คาดว่าจะเกิดขึ้น (ECL) ที่ลดลงจากการเก็บเงินสดที่คาดดีขึ้น เราคาดว่ากำไรสุทธิจะกลับมาเติบโตขึ้นอีกครั้งในปี 2566-68 ที่ 66%/14%/15% จาก ECL ที่ลดลงในปี 2566 และรายได้จากบริการเก็บหนี้สินและดอกเบี้ยที่มากขึ้นจากพอร์ต NPL
มุมมอง KS
เราเริ่มต้นคำแนะนำ ซื่อ สำหรับ CHASE ที่ราคาเป้าหมายปลายปี 2566 ที่ 3.8 บาท คิดเป็น PBV ที่ 2.1 เท่า สอดคล้องกับค่าเฉลี่ยของกลุ่มปี 2566
เปิดพอร์ตลงทุน >> https://ksecurities.co/3lH6NSU
Follow us :
LINE : https://ksecurities.co/3Is4lZ9
Facebook: https://ksecurities.co/3Xr3P20
Instagram: https://ksecurities.co/3Isezcd
Twitter: https://ksecurities.co/3EeteoW
YouTube: https://ksecurities.co/3YSUgdd
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #CHASE